
ОБЩИ УСЛОВИЯ

За прием в Детски център „Детство мое“
1. ОБЩИ ПОЛОЖЕНИЯ
1.1. Настоящите общи условия регламентират отношенията между родителите и Детски център „Детство мое“

1.2. Детски център „Детство мое“ осъществява дейността си в ж.к. „Младост – 2“, ул. „Свети Киприян“, бл. 256-В, приземен етаж.

1.3. „Детство мое“ организира своята основна дейност в три занимални:

· Монтесори занималня за деца от 2 до 6 годишна възраст – може да бъде целодневна и полудневна;

· Полудневна занималня за ученици от първи до четвърти клас – сутрешна и следобедна група /За периода от Септември до Май включително/;

· Творческа лятна занималня /от 2 до 11 години/ – може да бъде целодневна и полудневна /За периода от Юни до Септември включително/

1.4. Центърът не работи на националните празници;

1.5. Организационно и методически центърът се ръководи от Управители и Упълномощено лице с педагогическо образование;
2. ДОКУМЕНТИ ЗА ПРИЕМ НА ДЕЦА
2.1. При постъпване на детето в „Детство мое“, родителите попълват Заявление-декларация и Информационен лист /по образец/;

2.2. При постъпване на детето, се представят още резултат от направено изследване на секрет и медицинска бележка, издадена непосредствено преди постъпването, показващи, че детето не е в контакт със заразно болни и не е носител на паразити.
3. ПРАВА И ЗАДЪЛЖЕНИЯ НА РОДИТЕЛИТЕ
3.1. Родителите следва да водят детето в такова здравословно състояние, което да не представлява заплаха за здравословното състояние на другите деца; 

3.2. Родителите се задължават при записване на детето в Монтесори занималня , да представят следните вещи, необходими за престоя на детето:

· Чифт пантофки /домашни удобни обувки, които детето да носи само в занималнята/;

· Пижамка /за деца, които спят следобеден сън/;

· Комплект бельо и дрешки за преобличане;

· Памперси /в случай, че детето използва/.

3.3. Родителите следва да се съобразяват с работното време на Детски център „Детство мое“. Престоят извън регламентираното работно време се заплаща допълнително;

3.4. Родителите се задължават да уведомяват своевременно в Детския център, ако настъпят промени в здравословното състояние на детето;

3.5. Родителите се задължават да заплащат месечната такса между 1-во и 10-то число на всеки месец, отнасяща се за текущия месец;

3.6. ОТСТЪПКИ:

· При предплащане на таксата за 1 година: 10 % отстъпка от таксата за обучение.

· При предплащане на таксата за 6 месеца: 5 % отстъпка от таксата за обучение.

· При предплащане на целия летен сезон: 5 % отстъпка от таксата.

· При записване на второ дете от семейството: 5% отстъпка от таксата за второто дете.

Отстъпките не могат да се прилагат едновременно.
3.7. ОТСЪСТВИЯ: 

· При заплатена месечна такса и предстоящо отсъствие на детето, родителите уведомяват педагозите в „Детство мое“ за причината и периода на отсъствие;

· След отсъствие поради болест родителите представят медицинска бележка, показваща, че детето е здраво и може да контактува с други деца;

· При заплатена месечна такса и отсъствие на детето от занималня до 5 дни, таксата не се възстановява.

· Над 5 дни отсъствие в един месец се приспадат от следващата месечна такса, като се изчислява среднодневна база за стойността на всеки един ден от предстоящия месец.

4. ПРАВА И ЗАДЪЛЖЕНИЯ НА ДЕТСКИ ЦЕНТЪР „ДЕТСТВО МОЕ“
4.1. Центърът се задължава да осигури нормални, безопасни и здравословни условия и грижи за децата;

4.2. Педагозите се задължават да дават своевременна обратна връзка на родителите за всичко, свързано с престоя на тяхното дете: поведение, начин на общуване, интереси, постижения, развити умения и способности. Обратната връзка се дава в индивидуален разговор с родителя;

4.3. Педагозите се задължават да подхождат индивидуално към всяко дете, съобразено с неговото темпо, лични потребности , лично ниво на развитие, заявени интереси в различни области;

4.4. Центърът се задължава да осигурява грижите за децата в малки групи – всяка от занималните не може да има повече от 15 деца;

4.5. Дейностите, свързани с подготовка на учениците от първи до четвърти клас през учебната година, са съобразени с учебните планове в училищата и изискванията на МОН;

4.6. Центърът предлага допълнително платени дейности, които не влизат в задължителната програма на децата. Посещенията на тези дейности стават по желание на родителите /и децата/.

Тези правила са приети от Управителите на Детски център „Детство мое“ и са задължителни за двете страни: педагозите на Центъра и родителите, и влизат в сила от 15. Май 2015 г.
